पाएं अपने शहर की ताज़ा ख़बरें और फ्री ई-पेपरडाउनलोड करें
हैंडलूम व शाॅल मार्केट के बाद अब 8 मरला चाैक वेलफेयर एसोसिएशन ने शनिवार व रविवार व रेलवे राेड मार्केट एसोसिएशन ने रविवार व साेमवार काे सेल्फ लाॅकडाउन की घाेषणा की है। आज और कल रेलवे रोड बंद रहेगा। वहीं, आज 8 मरला की दुकानें नहीं खुलेंगी। सिर्फ जरूरी सामान की दुकानें ही खुलेंगी।
वहीं, शनिवार को असंध रोड रेलवे ओवरब्रिज के नीचे बाइक रिपेयर व स्पेयर पार्ट मार्केट 100 प्रतिशत बंद रही। 9 मई तक सेल्फ लॉकडाउन कर चुके शॉल मार्केट की सभी 136 दुकानें बंद रहीं। प्रधान अनिल मदान व पूर्व प्रधान बिंदू ने कहा कि किसी दुकानदार ने दुकान खाेली ताे पहले 2000 रुपए और दूसरी बार 5000 रुपए जुर्माना लगेगा।
8 मरला मार्केट वेलफेयर एसोसिएशन के प्रधान सुरेश आहूजा ने बताया कि केवल दूध व किराना की दुकानें ही सुबह 5 से 10 बजे और शाम काे 4 से 7 बजे तक खुलेंगी। इस अवसर पर सोमनाथ, योगेश शर्मा, दीपक मुटनेजा, करण चड्ढा, अशोक मिगलानी, नरेंद्र मौजूद रहे।
लगातार बढ़ते काेरोना के संक्रमण को देख दुकानंे बंद करने का लिया फैसला
असंध राेड रेलवे पुल के नीचे बाइक रिपेयर व स्पेयर पार्ट मार्केट के असंध राेड व्यापार मंडल ने शनिवार व रविवार बंद का फैसला लिया। शर्मा ऑटाे वाले माेनू शर्मा ने बताया कि उन्हाेंने सभी दुकानदाराें बंद की सलाह मांगी ताे सभी ने समर्थन किया। अब भी काेई दुकान खाेलेगा ताे भविष्य में उसका सहयाेग नहीं करेंगे। इस अवसर पर आनंद, माेनू शंकर, भारत, धर्मबीर सराेहा व साेनू शर्मा माैजूद रहे।
शाॅल मार्केट बंद और हैंडलूम मार्केट में मिलाजुला असर
हैंडलूम मार्केट में शनिवार काे बंद का मिलाजुला असर रहा। प्रधान राकेश चुघ ने कहा कि यहां के कुछ दुकानदार 2 पैसे के लालच जान जाेखिम में डाल रहे हैं। इनमें मानवता नहीं है। वहीं शाॅल मार्केट में बंद का पूर्ण असर रहा। प्रधान अशाेक नारंग ने बताया कि दुकानदाराें ने बंद का समर्थन करके मानवता का परिचय दिया है।
इंसार बाजार व किला क्षेत्र में 6 बजे के बाद भी खुलती हैं दुकानें
इंसार बाजार व किला क्षेत्र में 6 बजे के बाद भी दुकानें खुलती हैं। किला थाना व डीएसपी तक काे शिकायत करने पर भी काेई कार्रवाई नहीं हुई। संयुक्त व्यापार मंडल प्रधान सुनील अराेड़ा व संयुक्त व्यापार मंडल समिति प्रधान राजेश सूरी का कहना है कि जिला प्रशासन से बंद में सहयाेग मांगा है। बिना प्रशासनिक सहयाेग के ज्यादातर दुकानदार नहीं मानेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn